«Տեղական իրաւապաշտպան կազմակերպութիւնները եւ ուրիշները յայտարարած են, որ կառավարութիւնը կը շարունակէ ֆիզիքական բռնութիւն կիրարկել կրօնական գործիչներու դէմ, նոյնիսկ ձերբակալել եւ բանտարկել զանոնք: Ըստ որոշ տեղեկութիւններու՝ տարեվերջին, բանտարկուածներու ընդհանուր թիւը եղած է 80 հոգի…: Յունուարին եւ Դեկտեմբերին դատարանները «Մահմետական միասնութիւն շարժման» առաջնորդները եւ Նարտարանի մէջ, 2015ին, ոստիկանութեան գործողութեամբ ձերբակալուած միւսները դատապարտած են երկարաժամկէտ բանտարկութեան՝ բազմաթիւ գործիչներու կողմէ կեղծուած նկատուող մեղադրանքներով, որոնց շարքին՝ կրօնական ատելութեամբ եւ ահաբեկչութեամբ: Յուլիսին իշխանութիւնները աստվածաբան մը դատապարտած են երեք տարուան բանտարկութեան՝ արտերկրի մէջ իսլամութիւն ուսումնասիրելէ ետք կրօնական արարողութիւններ իրականացնելնուն համար: Իշխանութիւնները ձերբակալած, տուգանքի ենթարկած կամ զգուշացուցած են բազմաթիւ մարդիկ՝ կրօնական չարտօնուած հաւաքներ կազմակերպելու մեղադրանքով: Ըստ կրօնական խումբերու՝ կառավարութիւնը կը շարունակէ մերժել կամ յետաձգել արձանագրութիւնը փոքրամասնութիւններու կրօնական խումբերու, որոնք կը նկատուին «ոչ աւանդական»՝ խանգարելով անոնց կրօնական արարողութիւնները եւ տուգանքի ենթարկելով մասնակիցները: Անցեալին արձանագրուած խումբերը, որոնք կառավարութեան պահանջով դարձեալ արձանագրուած են, կը շարունակեն խնդիրներ ունենալ այդ հարցով: Իշխանութիւնները թոյլատրած են որոշ խումբերու՝ ազատօրէն աշխատիլ, սակայն ուրիշներ կը նշեն դժուարութիւններ՝ իրենց կրօնը դաւանելու փորձերուն մէջ», գրուած է արտաքին գործոց նախարարութիւնը հաղորդագրութեան մէջ։